Quan va néixer Marta Sanz-Solé?
Marta Sanz-Solé  (Sabadell, 19 de gener de 1952) és una matemàtica catalana especialista en la teoria de la probabilitat, la recerca de la qual se centra en l'anàlisi estocàstica, Ha estat presidenta de la Societat Europea de Matemàtiques. El 1974 es llicencià en matemàtiques a la Universitat de Barcelona i es doctorà el 1978, sota la direcció de David Nualart.
Sanz-Solé és catedràtica a la Facultat de Matemàtiques de la Universitat de Barcelona i directora del grup de processos estocàstics. Ha participat en nombrosos projectes d'R+D+I relacionats en aquest camp. Abans de vincular-se a la UB va ser professora titular a la UAB. La seva activitat acadèmica es van iniciar a la UPC contractada com a ajudant.
Fou degana de la Facultat de Matemàtiques de la UB durant el període 1993-96 i Vice-presidenta de la Divisió de Ciències Experimentals i Matemàtiques durant 2000-2003. Ha estat la coordinadora del comitè científic de la Barcelona Graduate School of Mathematics (BGSMath) y, entre maig del 2018 i octubre del 2019, la directora d'aquesta organització.
L'activitat de recerca de Sanz-Solé se centra en l'anàlisi estocàstica i més precisament, en la teoria de les equacions diferencials i en derivades parcials estocàstiques. És autora de gairebé 100 articles publicats en revistes especialitzades i d'una monografía sobre càlcul de Malliavin i aplicacions a les equacions en derivades parcials estocàstiques.
Entre els anys 1997 i 2004 fou membre del comitè executiu de The European Mathematical Society. Més tard en fou elegida Presidenta i exercí el càrrec entre gener del  2011 i desembre del 2014.
Sanz-Solé forma part de nombrosos comitès internacionals relacionats amb l'activitat matemàtica. Per exemple, el comitè d'administració de l'Institut Henri Poincaré, de la  FSMP (Fondation Sciences Mathématiques de Paris), el comitè de recerca i ensenyament de l'École Polytechnique, el comitè científic del CIRM (Centre des Rencontres Mathématiques, Luminy, France)(2015-2019). També ha estat membre del comitè científic del Banach Center (2010-2014), del Fellows Committee de l'Institute of Mathematical Statistics (2012-2014), i del  Committee of Special Lectures (2008-2010). Entre el 2007 i el 2010 va formar part de l'equip de direcció del Centre de Recerca Matemàtica (Bellaterra, Barcelona). El juny del 2015 ha estat nomenada membre de l'Abel Committee pel Premi Abel 2016 i 2017. El setembre de 2015 va signar un manifest de científics a favors de Junts pel Sí, candidatura independentista a les eleccions al Parlament de Catalunya de 2015.
El 1998 va rebre la Medalla Narcís Monturiol al mèrit científic i tecnològic de la Generalitat de Catalunya per les seves contribucions en anàlisi estocàstica, l'anàlisi en l'espai de Wiener (càlcul de Malliavin) i l'estudi de les equacions diferencials i en derivades parcials estocàstiques. El 2011 va ser elegida Fellow of the Institute of Mathematical Statistics. El novembre de 2016 fou nomenada membre de la Secció de Ciències i Tecnologia de l'IEC.  El 2017 va ser guardonada amb la Medalla de la Real Sociedad Matemática Española per les seves importants contribucions a la comunitat matemàtica espanyola i, el mateix any, va ser nomenada col·legiada d'honor del Col·legi d'Economistes de Catalunya. Des de gener del 2019 es membre numerària de la Reial Acadèmia de Ciències i Arts de Barcelona. La professora Marta Sanz-Solé ha estat elegida presidenta de la Societat Europea de Matemàtiques
El 19 de gener de 1952.